Senise välismaise profikarjääri Ukraina ja Venemaa kõrgliigades ning Inglismaa esiliigas veetnud Eesti jalgpallikoondise ründaja Sergei Zenjov tegi hiljuti mõneti ootamatu valiku, kui ta siirdus kaheks järgnevaks hooajaks pallima Aserbaidžaani pronksimeeskonda FK Qabala. Siiski tunnistab 26-aastane Zenjov, et raske klubihooaja järel vajas ta mängupaika, kus ta saaks end tunda taas täisväärtusliku ründajana.